ครม.ไฟเขียวซื้อเครื่องบินไทย
มติ ครม. ไฟเขียวคลังค้ำประกันเงินกู้ให้บินไทย
23 ก.พ. 2553

มติ ครม. ไฟเขียวคลังค้ำประกันเงินกู้ให้บินไทย
นายอำพน กิตติอำพน ประธานคณะกรรมการ บริษัท การบินไทย จำกัด (มหาชน) หรือ THAI กล่าวว่า ที่ประชุม ครม.วันนี้ อนุมัติให้จัดซื้อเครื่องบินแอร์บัส A330-300 มูลค่า 6,200 ล้านบาท โดยการบินไทย ได้บรรจุเงื่อนไขว่า หากเกิดข้อขัดแย้งระหว่างผู้ซื้อหรือผู้ขาย ก็จะต้องผ่านอนุญาโตตุลาการ แต่หากไม่บรรจุเงื่อนไข ก็จะต้องให้กระทรวงการคลัง เป็นผู้ค้ำประกันเงินกู้
ทั้งนี้ เป็นการดำเนินงานตามมติ ครม. เมื่อวันที่ 28 กรกฎาคม 2552 ที่ระบุว่า การทำสัญญาทุกประเภทของหน่วยงานรัฐกับภาคเอกชน ไม่ควรผูกมัดสัญญา จึงมอบหน้าที่ให้อนุญาโตตุลาการเป็นผู้ชี้ขาด ซึ่งการใช้ระบบดังกล่าว ต้องขอความเห็นชอบจาก ครม.เป็นรายกรณี